b'\n_START_ARTICLE_\nTouhou Project\n_START_SECTION_\nListahan ng mga Laro\n_START_PARAGRAPH_\nAng mga unang limang laro na ginawa ni ZUN ay malalaro lamang sa PC-98 at hindi lahat ng larong ginawa ni ZUN ay danmaku. Ang unang laro, halimbawa na lamang, ang Highly Responsive to Prayers ay ala-Arkanoid imbis na danmaku. Sa mga larong Windows ay kadalasan kapag may desimal ang titulo ng laro ay papwedeng ito ay hindi danmaku o may gimik sa gameplay. Ang Immaterial and Missing Power, Scarlet Weather Rhapsody, Touhou Hisoutensoku, Hopeless Masquerade, Urban Legend in Limbo, Antinomy of Common Flowers ay mga fighting game o competitive fighting game imbis na mga danmaku. Ang Shoot the Bullet, Double Spoiler, Fairy Wars, Impossible Spell Card at Violet Detector ay mga danmaku na may mga gimik, ang Fairy Wars halimbawa ay nakafocus kay Cirno at tinawag na Vertical Danmaku Freezing Game. Ang Shoot the Bullet at Double Spoiler naman ay naka-focus kay Aya Shameimaru at tinawag na Vertical Danmaku Photography Shooting Game, kapareho ng Violet Detector bagamat si Sumireko Usami ang bida. Ang Impossible Spell Card ay bida si Seija Kijin at isang Puzzle Danmaku shooting Game. Iba ang gameplay sa mga larong ito kumpara sa mga pangunahing larong danmaku sa Touhou Project.\n_START_SECTION_\nMga Laro sa PC-98\n_START_PARAGRAPH_\nTouhou 01 - Highly Responsive to Prayers (\xe6\x9d\xb1\xe6\x96\xb9\xe9\x9d\x88\xe7\x95\xb0\xe4\xbc\x9d T\xc5\x8dh\xc5\x8d Reiiden, lit. "Strange Spirit Legend of the East")_NEWLINE_Ang unang laro ng Touhou na inilabas noong Nobyembre 1996, hindi ito isang barilan tulad ng halos lahat ng laro sa franchise kundi isang laro mistulang Arkanoid. Si Reimu Hakurei ang bida at siya ay pumasok sa portal sa ibang mundo upang mahanap at maparusahan ang nagsira sa kanyang dambanang Shinto. Ang mga manlalaro ay may yin yang orb na may amulet para sirain ang mga blocks at natatapos ang lebel kapag nawala ang lahat ng block. Kapag naubos ang oras sa isang lebel ay uulan ng mga bala hanggang mabuhay ang gamit o mamatay ito. Ang mga boss ay kakalabanin sa pamamagitan ng pagtira ng orb sa kanila hanggang sila\'y mamatay._NEWLINE_Touhou 02 - Story of Eastern Wonderland (\xe6\x9d\xb1\xe6\x96\xb9\xe5\xb0\x81\xe9\xad\x94\xe9\x8c\xb2 T\xc5\x8dh\xc5\x8d F\xc5\xabmaroku, lit. "Recorded Sealing of an Oriental Demon")_NEWLINE_Ang ikalawang larong Touhou na inilabas noong Agosto 1997 sa Comiket 52, ang unang larong danmaku at kung saan lumitaw si Marisa Kirisame, ang ikalawang bida. Ang paring babaeng Shinto o shrine maiden na Reimu Hakurei ay bumalik mula sa pag-ensayo sa kabundukan nang makita niyang dumami ang mga multo at youkai sa Hakurei Shrine. Natuwa siya dahil ma-tetesting niya ang kanyang bagong skills mula training, kinuha niya ang mga yin yang orb at sumakay sa pagong na Genji para malaman kung sino ang mananakop. Kapareho ng Eastern Wonderland ang gameplay ng mga susunod na laro sa PC-98 series._NEWLINE_Touhou 03 - Phantasmagoria of Dim. Dream (\xe6\x9d\xb1\xe6\x96\xb9\xe5\xa4\xa2\xe6\x99\x82\xe7\xa9\xba T\xc5\x8dh\xc5\x8d Yumejik\xc5\xab, lit. "Oriental Dream Dimensions")_NEWLINE_Two-player na barilan na versus, ito ang ikatlong laro na inilabas noong Disyembre 1997 sa Comiket 53. Nalaman ni Reimu Hakurei na may mga misteryosong nasira na sumulpot sa labas ng Hakurei Shrine. Nakipag-away siya sa mga tao na gusto ring makita ang mga ito dahil ang unang tao na makapunta sa loob ng mga nasira ay makakatanggap daw ng gantimpala._NEWLINE_Touhou 04 - Lotus Land Story (\xe6\x9d\xb1\xe6\x96\xb9\xe5\xb9\xbb\xe6\x83\xb3\xe9\x83\xb7 T\xc5\x8dh\xc5\x8d Gens\xc5\x8dky\xc5\x8d, lit. "Eastern Fantasy Land")_NEWLINE_Ang ika-apat na laro ng serye na inilabas noong Agosto 1998 sa Comiket 54. Dito nagkaroon ng focus mode, na makikita sa lahat ng susunod na laro na pinapatagal ang paggalaw ng gamit para makaiwas sa mga bala. Pagkayari ng mga pangyayari sa mga nakaraang laro, ang Gensokyo ay mapayapa muli hanggang sumulpot na naman ang mga youkai sa Hakurei Shrine at may makapangyarihang nilalang na umusbong mula sa lawa sa kabundukan. Pumunta si Reimu Hakurei para makita at paalisin ang nanggugulo pero siya ay sasamahan ng isang dating kaaway. Ayon kay ZUN, 200 o 300 na mga kopya ng laro lamang ang nabenta sa panahon nito. Ginamit ng laro ang pangalang "Gensokyo" pero hindi ito gagamitan bilang pangalan ng mundo hanggang sa The Embodiment of Scarlet Devil._NEWLINE_Touhou 05 - Mystic Square (\xe6\x9d\xb1\xe6\x96\xb9\xe6\x80\xaa\xe7\xb6\xba\xe8\xab\x87 T\xc5\x8dh\xc5\x8d Kaikidan, lit. "Eastern Strange and Lovely Tales")_NEWLINE_Ang ikalima at huling laro mula sa seryeng PC-98 na inilabas noong Disyembre 1998 sa Comiket 55. Sina Mima at Yuka, mga final boss ng The Story of Eastern Wonderland at Lotus Land Story ay bumalik bilang malalarong mga karakter rito. Palagi nalang sa mga larong Touhou na may kaguluhan na naman sa Gensokyo. Maraming mga demonyo ang lumabas mula sa isang kwebo galing sa bundok at para malaman ang pinagmulan nito ay pupuntahan ni Reimu Hakurei ang Makai para malutas ang lahat.\n_START_SECTION_\nMga Laro sa Windows\n_START_PARAGRAPH_\nTouhou 06 - The Embodiment of Scarlet Devil (\xe6\x9d\xb1\xe6\x96\xb9\xe7\xb4\x85\xe9\xad\x94\xe9\x83\xb7 T\xc5\x8dh\xc5\x8d K\xc5\x8dmaky\xc5\x8d, lit. "Eastern Lands of the Scarlet Devil")_NEWLINE_Ang ika-anim na laro at ang una sa Windows. Mas maganda ito sa mga PC-98 sa graphics, pinalitan ang FM Synthesis na tugtugan ng synthesized PCM music (na may simplified MIDI bilang back-up) at ang unang laro na nagkaroon ng maraming fan sa labas ng Japan. Ang kwento, na nagyari sa 118th na panahon, ay naikwento sa mga usapan ng mga karakter sa laro na: ang mundo ng Gensokyo ay natakpan ng isang pulang hamog, at hindi na makita ng mga tao rito ang araw. Bilang ang paring babeng Shinto/shrine maiden na si Reimu Hakurei o ang mahikera na si Marisa Kirisame, aalamin ng manlalaro ang pinanggalingan ng pulang hamog, ang misteryosong babaeng nagngangalang Scarlet Devil._NEWLINE_Touhou 07 - Perfect Cherry Blossom (\xe6\x9d\xb1\xe6\x96\xb9\xe5\xa6\x96\xe3\x80\x85\xe5\xa4\xa2 T\xc5\x8dh\xc5\x8d Y\xc5\x8dy\xc5\x8dmu, lit. "Bewitching Eastern Dream")_NEWLINE_Ang ika-pitong laro, ito ay kakaiba dahil ang pangalan nito sa Hapon at sa Ingles ay magkaiba ng ibig sabihin, ang ibig sabihin ng pangalan nito sa Hapon ay Bewitching Dream. Nang dumating ang buwan ng Mayo, naging mahaba ang tag-lamig at naghinala na ang mga nakatira rito. Bilang si Reimu, Marisa o ang katulong ng bampirang Remilia Scarlet na si Sakuya Izayoi, pupunta na naman ang manlalaro sa 119th na season para hanapin ang mga taong pinipigil ang pagdating ng tagsibol. Sa tradisyon ng mga larong Touhou ay makikita ulit ang mga dating karakter na bumalik bilang boss tulad ni Alice Margatroid._NEWLINE_Touhou 07.5 - Immaterial and Missing Power (\xe6\x9d\xb1\xe6\x96\xb9\xe8\x90\x83\xe5\xa4\xa2\xe6\x83\xb3 T\xc5\x8dh\xc5\x8d Suimus\xc5\x8d, lit. "Gathering Dreams in the East")_NEWLINE_Ang Immaterial and Missing Power ay ginawa kasama ang Twilight Frontier, at ito ang pang-7.5 na laro sa seryes. Kahit ito ay linabas pagkayari ng Imperishable Night ay ito ay naging 7.5 dahil ang mga pangyayari rito ay nangyari bago ang Imperishable Night. Ito ay isang 2D fighting game imbis na danmaku. Bagamat ginawa lang ng Team Shanghai Alice ang ibang mga tugtog at ang kwento, nalista pa rin ito bilang isa sa mga opisyal na gawa nito._NEWLINE_Ang mga malalarong mga karater rito ay ang mga karater na galing sa mga nakaraang laro tulad nina Reimu Hakurei, Marisa Kirisame, Alice Margatroid at Youmu Konpaku (mula Perfect Cherry Blossom), Sakuya Izayoi at Patchouli Knowledge (mula Embodiment of Scarlet Devil). May mga karakter na maa-unlock kapag natapos ng manlalaro ang story mode gamit ang mga karakter na pwede gamitin sa umpisa. May opisyal na patch na dinadagdag si Hong Meiling (mula Embodiment of Scarlet Devil) pero hindi siya pwede gamitin sa story mode._NEWLINE_Nagyari sa 119th season, ito ay tungkol sa Hyakki Yagyou na nagyayari kada tatlong araw._NEWLINE_Touhou 08 - Imperishable Night (\xe6\x9d\xb1\xe6\x96\xb9\xe6\xb0\xb8\xe5\xa4\x9c\xe6\x8a\x84 T\xc5\x8dh\xc5\x8d Eiyash\xc5\x8d, lit. "Eternal Night Vignette from the East")_NEWLINE_Ang ika-walong laro, inilabas sa Agosto 2004 sa Comiket 66. Masama ang focus ng kwento kumpara sa mga nakaraang laro. Ang taunang piyesta sa Gensokyo, ang Tsukimi ay isang araw na lamang pero may nagbago sa buwan at pinalitan ito ng pekeng buwan na hindi magiging bilog. Nagsama ang mga tao\'t youkai para imbestigahan ito bago matapos ang gabi._NEWLINE_Dito sa larong ito ay may teammate ang mga taong karakter ng hindi taong parter, kasama ni Reimu Hakurei si Yukari Yakumo, si Marisa Kirisame kay Alice Margatroid, at kasama ni Sakuya ang kanyang mistress na si Remilia Scarlet. Ang bagong team ay ang kalahating multong si Youmu Konpaku at ang buong multong si Yuyuko Saigyouji, mga boss na galing Perfect Cherry Blossom. Ang lahat ng mga karakter puwera na lang kay Remila ay nakita sa Perfect Cherry Blossom._NEWLINE_Touhou 09 - Phantasmagoria of Flower View (\xe6\x9d\xb1\xe6\x96\xb9\xe8\x8a\xb1\xe6\x98\xa0\xe5\xa1\x9a T\xc5\x8dh\xc5\x8d Kaeizuka, lit. "Oriental Flower Viewing Mound")_NEWLINE_Ang ika-siyam na laro na inilabas noong Agosto 2005 sa Summer Comiket 68. Ang laro na ito ay isang versus shooter tulad ng Phantasmagoria of Dim. Dream at iba ang gameplay rito kumpara sa mga karamihan ng mga laro. Sinimulan sa 120th season, ang kwento ay tungkol sa pag-imbestiga ng mga karakter kung bakit namumulaklak ang mga bulaklak sa Gensokyo ng wala sa tamang panahon kaysa sa karaniwan, isang insidente na nagyayari kada 60 taon. Ang mga malalarong karakter ay sina Reimu, Marisa, Sakuya at dalawang karakter mula nakaraang laro pero madadagdagan ito kapag natatapos ng manlalaro ang istorya ng bawat karakter._NEWLINE_Touhou 09.5 - Shoot the Bullet (\xe6\x9d\xb1\xe6\x96\xb9\xe6\x96\x87\xe8\x8a\xb1\xe5\xb8\x96 T\xc5\x8dh\xc5\x8d Bunkach\xc5\x8d, lit. "Oriental Album of Words & Flowers")_NEWLINE_Ang pang-9.5 na laro sa serye, linabas ito noong Disyembre 2005 sa Comiket 69. Ang laro na ito ay dapat na adaptasyon ng opisyal na fanbook na Bohemian Archive in Japanese Red. Ang manlalaro, ang tengu na tagapagbalita na si Aya Shameimaru ay kumukuha ng mga litrato ng mga boss para sa kanyang dyaryo para matapos ang mas mahirap na mga lebel. Ang laro ay kakaiba dahil walang mga bomba o pagbaril ang manlalaro, kundi ang kamera ang pang-atake at pang-depensa dahil tinatanggal nito ang mga bala sa iskrin. Ang pag-iskor ay base sa linalaman ng litrato, lokasyon ng boss, bilang ng mga bala at posisyon ni Aya. Kakaiba ang larong ito dahil hindi lumitaw si Reimu Hakurei bilang magagamit na karakter at hindi rin siya lumitaw bilang kalaban._NEWLINE_Touhou 10 - Mountain of Faith (\xe6\x9d\xb1\xe6\x96\xb9\xe9\xa2\xa8\xe7\xa5\x9e\xe9\x8c\xb2 T\xc5\x8dh\xc5\x8d F\xc5\xabjinroku, lit. "Eastern Wind God Chronicles")_NEWLINE_Ang pang-sampung laro, inanunsyo ito noong Mayo 2007 at may demo na inilabas sa Reitaisai 4 noong Mayo 20, 2007. Ang buong laro ay inilabas sa unang araw ng Comiket 72 noong Agosto 17, 2007. Nakatanggap si Reimu ng utos na isarado ang Hakurei Shrine o ito ay masisira at ang diyosa ng Youkai Mountain ang kukuha rito. Bilang Reimu o Marisa ay aakyat ang manlalaro sa tuktok ng Youkai Mountain para makita ang diyosa sa gitna ng insidente at pigilin ang pananakop sa dambana._NEWLINE_Touhou 10.5 - Scarlet Weather Rhapsody (\xe6\x9d\xb1\xe6\x96\xb9\xe7\xb7\x8b\xe6\x83\xb3\xe5\xa4\xa9 T\xc5\x8dh\xc5\x8d His\xc5\x8dten, lit. "Eastern Skies of Scarlet Perceptions")_NEWLINE_Ang ikalawang versus fighting game at ang pang-10.5 na laro, na ginawang magkasama ng Team Shanghai Alice at ng Twilight Frontier. Linabas ito noong Mayo 25, 2008. Ang kwento sa laro ay tungkol sa kakaibang panahon sa Gensokyo at kailangang imbestigahan ito ng mga karakter. Ito ang unang laro kung saan nagamit ang card deck system at ang sistema ng nagbabagong panahon na makakaapekto sa gameplay sa gitna ng mga laban._NEWLINE_Touhou 11 - Subterranean Animism (\xe6\x9d\xb1\xe6\x96\xb9\xe5\x9c\xb0\xe9\x9c\x8a\xe6\xae\xbf T\xc5\x8dh\xc5\x8d Chireiden, lit. "Eastern Palace of the Earth Spirits")_NEWLINE_Ang pang-labingisang laro, inanunsyo ito noong Mayo 1, 2008. Isang demo ang inilabas sa Reitaisai 5 kasama ang buong bersyon ng Scarlet Weather Rhapsody. Ang buong bersyon ay nailabas noong Agosto 16, 2008 sa Comiket 74. Isang misteryosong bukal na sumisingaw ang umusbong malapit sa Hakurei Shrine kung saan maraming mga masamang kaluluwa ang nanggaling mula sa ilalim ng lupa. Sina Reimu at Marisa ay pupunta sa kailaliman sa tulong ng tatlong youkai (Yukari Yakumo, Suika Ibuki o Aya Shameimaru para kay Reimu, Alice Margatroid, Patchouli Knowledge o Nitori Kawashiro para kay Marisa) at pigilin ang pinanggagalingan ng bukal bago pa maging huli ang lahat._NEWLINE_Touhou 12 - Undefined Fantastic Object (\xe6\x9d\xb1\xe6\x96\xb9\xe6\x98\x9f\xe8\x93\xae\xe8\x88\xb9 T\xc5\x8dh\xc5\x8d Seirensen, lit. "Star-Lotus Ship of the East")_NEWLINE_Ang ika-labingdalawang laro. Inanunsyo ito noong Pebrero 26, 2009. Isang demo ang inilabas sa Reitaisai 6 noong Marso 8, 2009 at ang buong laro ay inilabas noong Agosto 15, 2009 sa Comiket 76. Dumating na ang tagsibol sa Gensokyo at isang mahikang barkong lumilipad ang lumitaw na sinasabing nagdadala nag magandang pangitain. Lalaruin ng manlalaro sina Reimu, Marisa o Sanae Kochiya na galing sa Mountain of Faith at mag-uunahan ang tatlong babae na makapasok sa barko. Ang hiwalay na bomb counter ay naibalik, ang sistema ng pag-iskor ay sinamahan ng mga "Undefined Fantastic Object" o UFO na lumilitaw bilang mistulang mga alieng UFO sa tatlong kulay (pula, bughaw, berde) at dapat kolektahin sa tig gugrupo-grupo ng tatlo para makakuha ng iba\'t ibang mga bonus._NEWLINE_Touhou 12.3 - Touhou His\xc5\x8dtensoku (\xe6\x9d\xb1\xe6\x96\xb9\xe9\x9d\x9e\xe6\x83\xb3\xe5\xa4\xa9\xe5\x89\x87 \xe3\x80\x9c \xe8\xb6\x85\xe5\xbc\xa9\xe7\xb4\x9a\xe3\x82\xae\xe3\x83\x8b\xe3\x83\xa7\xe3\x83\xab\xe3\x81\xae\xe8\xac\x8e\xe3\x82\x92\xe8\xbf\xbd\xe3\x81\x88 T\xc5\x8dh\xc5\x8d His\xc5\x8dtensoku ~ Ch\xc5\x8ddoky\xc5\xab Ginyoru no Nazo wo Oe, lit. "Lacking Perception of the Rule of Heaven in the East ~ Chase the Enigma of the Superdreadnought Guignol")_NEWLINE_Ang ikatlong fighting game at ang ika-12.3 na laro, na magkasamang ginawa ng Team Shanghai Alice at Twilight Frontier. Inanunsyo noong Hulyo 23, 2009 at inilabas sa Comiket 76 noong Agosto 15, 2009. May mga bagong spell card sa laro at ang pagdagdag ng weather pati na rin ang pinagandang gameplay. Ang mga karakter mula Scarlet Weather Rhapsody ay malalaro kung naka-install ang larong iyon. Ang story mode kung saan malalaro sina Sanae Kochiya, Cirno at Hong Meiling ay umiikot sa isang anino ng higanteng nilalang, kung saan tinignan ito ng mga nakatira sa Gensokyo. Parehong umiikot sa imbestigasyon ng misteryosong nilalang at kung sino ang nagko-kontrol sa higante ang scenario nina Cirno at Sanae. Ang scenario ni Meiling ay tungkol sa pagkalaban sa isang wirdong nilalang sa panaginip na gustong sumira sa mundo. Ito lamang ang laro sa seryes na walang opisyal na Ingles na subtitles._NEWLINE_Touhou 12.5 - Double Spoiler (\xe3\x83\x80\xe3\x83\x96\xe3\x83\xab\xe3\x82\xb9\xe3\x83\x9d\xe3\x82\xa4\xe3\x83\xa9\xe3\x83\xbc \xe3\x80\x9c \xe6\x9d\xb1\xe6\x96\xb9\xe6\x96\x87\xe8\x8a\xb1\xe5\xb8\x96 Daburu Supoiraa ~ T\xc5\x8dh\xc5\x8d Bunkach\xc5\x8d, lit. "Double Spoiler ~ Oriental Album of Words and Flowers")_NEWLINE_Ang pang-12.5 na laro na inanunsyo ni ZUN noong Marso 3, 2010. Ang laro ay nailabas noong Marso 14, 2010 sa Reitaisai 7. Ang laro ay naka-focus muli kay Aya Shameimaru at isang sequel sa Shoot the Bullet dahil ito ay may kaparehong istilo ng gameplay pero may mga bagong karakter at spell card, na kasama ang karakter sa Mountain of Faith at pagkatapos._NEWLINE_Touhou 12.8 - Fairy Wars (\xe5\xa6\x96\xe7\xb2\xbe\xe5\xa4\xa7\xe6\x88\xa6\xe4\xba\x89 \xe3\x80\x9c \xe6\x9d\xb1\xe6\x96\xb9\xe4\xb8\x89\xe6\x9c\x88\xe7\xb2\xbe Y\xc5\x8dsei Daisens\xc5\x8d ~ T\xc5\x8dh\xc5\x8d Sangetsusei, lit. "Great Fairy Wars ~ Eastern Three Fairies")_NEWLINE_Ang pang-12.8 na laro na inanunsyo ni ZUN noong Hulyo 23, 2010. Ang laro ay ang pagpatuloy ng manga na Touhou Sangetsusei at nailabas sa Comiket 78 noong Agosto 14, 2010. Si Cirno ang bida ng laro at ang gameplay ay naka-focus sa pagyeyelo ng mga bala._NEWLINE_Touhou 13 - Ten Desires (\xe6\x9d\xb1\xe6\x96\xb9\xe7\xa5\x9e\xe9\x9c\x8a\xe5\xbb\x9f T\xc5\x8dh\xc5\x8d Shinre.iby\xc5\x8d, lit. "Eastern Divine Spirit Mausoleum")_NEWLINE_Ang ika-labintatlong laro. Inanunsyo ito noong Pebrero 28, 2011 Isang demo ang ilalabas sana sa Reitaisai 8 sa Marso 13, 2011 ngunit naantala ito dala ng tsunami at lindol sa Japan noong 2011. Ang buong laro ay nailabas sa Comiket 80 noong Agosto 13, 2011. Sina Reimu, Marisa at Sanae ay malalaro muli dahil sila ay nasa huling pangunahing laro sa serye na Undefined Fantastic Object at sila ay sinamahan ni Youmu Kanpaku bilang playable character. Nakapansin sina Reimu at Marisa na mas marami ang mga banal na kaluluwa at inimbestigahan ito. Gustong makuha ni Sanae ang kapangyarihan ng mga banal na kaluluwa para sa mga diyosa ng Moriya Shrine, at gusto namang patayin ni Youmu Kanpaku ang mga multo na hindi niya kasama._NEWLINE_Touhou 13.5 - Hopeless Masquerade (\xe6\x9d\xb1\xe6\x96\xb9\xe5\xbf\x83\xe7\xb6\xba\xe6\xa5\xbc T\xc5\x8dh\xc5\x8d Shinkir\xc5\x8d, lit. "Eastern Tower of Heart Fabric")_NEWLINE_Ang pang-13.5 na laro at ang ikaapat na fighting game na ginawang magkasama ng Twilight Frontier at Team Shanghai Alice. Inanunsyo ito noong Oktubre 5, 2012. May ibang istilo ng 2D spirtes ang mayroon sa larong ito na ibang-iba sa mga nakaraang fighter game. Isang demo ang inilabas sa Comiket 83 noong Disyembre 2012 at ang buong bersyon ng laro ay inilabas sa Reitaisai 10 noong Mayo 26, 2013. Sa larong ito ang mga residente ng Human Village ay nawalan na ng pag-asa at nagtiwala ang mga karakter sa relihiyon para mapadali ang mga isipan._NEWLINE_Touhou 14 - Double Dealing Character (\xe6\x9d\xb1\xe6\x96\xb9\xe8\xbc\x9d\xe9\x87\x9d\xe5\x9f\x8e T\xc5\x8dh\xc5\x8d Kishinj\xc5\x8d, lit. "Eastern Castle of Radiant Needles")_NEWLINE_Ang ika-labingapat na laro, na inanunsyo ni ZUN noong Mayo 11, 2013. Isang demo ang inilabas sa Reitaisai 10 noong Mayo 26, 2013 at ang buong bersyon ay inilabas sa Comiket 84 noong Agosto 12, 2013. Sa Agosto 10, 2014, ang laro ay inilabas sa Playism, at ang Double Dealing Character ang naging kauna-unahang larong pwedeng i-download. Noong Mayo 7, 2015, sa desisyon ng Playism ay naging available ang laro para ma-download sa labas ng Japan, at ito ang opisyal na paglabas ng Touhou Project sa labas ng Hapon. Sina Reimu at Marisa ay malalaro muli at si Sakuya ay pwede ulit gamitin sa unang pagkakataon simula ng Phantasmagoria of Flower View. Ang istorya ay tungkol sa mga youkai na nangugulo sa buong Gensokyo at ang nagiging wirdo ang akto ng mga sandatang ginagamit ng tatlong gamit na karakter. Sila ay humaharap sa desisyon na kuhanin ang kanilang mga sandata at kalabanin ang youkai, o iwan ang mga kanilang armas._NEWLINE_Touhou 14.3 - Impossible Spell Card (\xe5\xbc\xbe\xe5\xb9\x95\xe3\x82\xa2\xe3\x83\x9e\xe3\x83\x8e\xe3\x82\xb8\xe3\x83\xa3\xe3\x82\xaf Danmaku Amanojaku, lit. "Danmaku Amanojaku")_NEWLINE_Ang pang-14.3 na laro, naanunsyo ito noong Abril 12, 2014 at nailabas sa Reitaisai 11 noong Mayo 11, 2014. Ang laro ay isang danmaku na ibang iba sa pang-karaniwang tipo at ang bida ay ang kalaban sa nakaraang laro, si Seija Kijin na gumagamit ng mga cheat item para maka-clear ng mga spell card. Isang kapagbigayan ang nakapatong sa ulo ni Seija, at maraming karater mula sa mga nakaraang laro ang gustong humuli sa kanya._NEWLINE_Touhou 14.5 - Urban Legend in Limbo (\xe6\x9d\xb1\xe6\x96\xb9\xe6\xb7\xb1\xe7\xa7\x98\xe9\x8c\xb2 T\xc5\x8dh\xc5\x8d Shinpiroku, lit. "Deep Secret Record")_NEWLINE_Ang pang-14.5 na laro, at ang ikalimang fighting game na ginawa ng Team Shanghai Alice at Twilight Frontier. Inanunsyo ni ZUN noong Nobyembre 16, 2014 sa Digital Game Expo 2014 at nailabas noong Mayo 10, 2015. Nailabas din para sa PlayStation 4 noong Disyembre 8, 2016 na may mga bagong features, kasama na ang pagsama kay Reisen Udongein Inaba bilang playable character. Ito ang kauna-unahang laro sa serye na mai-release sa isang gaming console. Halos magkamukha ng gameplay at istilo ang larong ito sa nakaraang Hopeless Masquerade. Ang mga guhit ay ginawa ni Moe Harukawa, at naanunsyo ito kasama ng isang minigame na gawa ni ZUN na ang Danmaku Amanojaku Gold Rush._NEWLINE_Touhou 15 - Legacy of Lunatic Kingdom (\xe6\x9d\xb1\xe6\x96\xb9\xe7\xb4\xba\xe7\x8f\xa0\xe4\xbc\x9d T\xc5\x8dh\xc5\x8d Kanjuden, lit. "Eastern Legend of Ultramarine Orb")_NEWLINE_Ang ika-labinlimang laro sa serye, na naanunsyo ni ZUN noong Abril 22, 2015. May apat na pwede gamitin sa laro: Reimu, Marisa, Sanae at Reisen. Inilabas ito noong Agosto 14, 2015. Mayroong nanakop sa Lunar Capital, na naging sanhi kung bakit pumunta ang mga Lunarian sa Gensokyo upang haluhughugin ito. Hindi tulad ng mga nakaraang laro, mayroong dalawang Game Modes: Legacy Mode, na kapareho sa mga nakaraang laro, at Pointdevice Mode, isang mode kung saan tinanggal ang mga extra life at continue pero linagyan ng mga checkpoint. Kapag ka natamaan ang karakter ay uulit ang manlalaro sa umpisa ng chapter at sila ay mawawalan ng kaunting power._NEWLINE_Touhou 15.5 - Antinomy of Common Flowers (\xe6\x9d\xb1\xe6\x96\xb9\xe6\x86\x91\xe4\xbe\x9d\xe8\x8f\xaf T\xc5\x8dh\xc5\x8d Hy\xc5\x8dibana, lit. "Eastern Flowers of Possession")_NEWLINE_Ang pang-15.5 na opisyal na laro, at ang ika-anim na fighting game na ginawa ng Team Shanghai Alice at Twilight Frontier. Naanunsyo ito noong Disyembre 11, 2016. Ang demo ay unang nailabas sa Reitaisai 14 noong Mayo 7, 2017 at ang ikalawa ay nailabas sa Autumn Reitaisai 4 noong Oktubre 15, 2017. Ang laro ay nailabas sa Steam noong Enero 5, 2018._NEWLINE_Touhou 16 - Hidden Star in Four Seasons (\xe6\x9d\xb1\xe6\x96\xb9\xe5\xa4\xa9\xe7\xa9\xba\xe7\x92\x8b T\xc5\x8dh\xc5\x8d Tenk\xc5\xabsh\xc5\x8d, lit. "Eastern Jade Scepter of the Skies")_NEWLINE_Ang ika-labinganim na opisyal na laro, inanunsyo ni ZUN noong Abril 20, 2017. Isang demo ang inilabas noong Mayo 7, 2017 sa Reitaisai 14 at ang buong bersyon ay nailabas sa Comiket 92 noong Agosto 11, 2017. Noong Nobyembre 16, 2017, ang laro ay nailabas sa Steam at ito ang kauna-unahang paglabas ng Touhou sa Steam. Ang mga panahon ay wala sa tamang lagay sapagkat ang mga berdeng pastulan ay nakasama sa mga niyebe ng tag-lamig, mga puno ng taglagas at mga mainit na araw. Sina Reimu, Marisa, Cirno at Aya ay mag-iimbestiga sa dahilanan ng kabaliwan na ito. Ang laro ay may sub-season mechanic kung saan makokolekta ang mga season para makakuha ng mga boost sa pagbaril ng gamit, depende sa sub-season na pinili ng manlalaro. Pwede ring ilabas ang nakolektang season para mawala ang mga bala sa isang bahagi ng iskrin._NEWLINE_Touhou 16.5 - Violet Detector (\xe7\xa7\x98\xe5\xb0\x81\xe3\x83\x8a\xe3\x82\xa4\xe3\x83\x88\xe3\x83\xa1\xe3\x82\xa2\xe3\x83\x80\xe3\x82\xa4\xe3\x82\xa2\xe3\x83\xaa\xe3\x83\xbc Hif\xc5\xab Naitomea Daiar\xc4\xab, lit. "Hidden Seal Nightmare Diary")_NEWLINE_Ang pang-16.5 na opisyal na laro, nailabas noong Agosto 10, 2018. Isang danmaku photography game na katulad ng Shoot the Bullet at Double Spoiler, pero si Sumireko Usami ang bida.\n_START_SECTION_\nPaggawa\n_START_PARAGRAPH_\nAng Touhou Project ay gawa lamang ng isang tao na nagngangalang Junya Ota o mas kilala sa kanyang palayaw na ZUN. Siya ang gumawa ng lahat ng graphics, tugtog at programming para sa mga larong danmaku, pwera na lang sa mga portrait sa Fairy Wars na ginawa ni Makoto Hirasaka, at ang mga fighting games: Immaterial and Missing Power, Scarlet Weather Rhapsody, Touhou His\xc5\x8dtensoku, Hopeless Masquerade, and Urban Legend in Limbo kung saan kasama gumawa ang Twilight Frontier._NEWLINE_Naisip gawin ni ZUN ang Touhou noong siya ay hayskul pa lamang, kung saan kaunti pa lang ang gumagawa ng mga laro na may mga shrine maiden. "It would be nice to make shrine maiden games", ang kanyang sinabi at iniisip niya ang musika na kasama sa laro. Siya ay nag-aral ng kolehiyo, sa pag-asang mag-kompose ng musika para sa mga fighting game dahil sikat sila sa oras na iyon dahil sa Street Fighter II. Pero, napag-isipan niya na para mailagay ang musika niya sa mga laro ay mas madaling gumawa ng sarili niyang mga laro para rito at kaya nagawa ang unang laro ng Touhou, Highly Responsive to Prayers, noong 1996. Ang unang laro ay praktis lamang sa pagpo-program. Naging danmaku na lamang ang Touhou sa ikalawang larong Story of Eastern Wonderland, dahil nauso ang mga shooting game dahil sa RayForce at panatiko si ZUN ng katulad na mga laro. Sinabi ni ZUN na nabuo lamang ang direksiyon at ang tema ng Touhou sa ika-anim na laro at unang laro sa Windows, ang Embodiment of Scarlet Devil._NEWLINE_Ayon sa pananaw sa Bohemian Archive in Japanese Red ay gumagamit si ZUN ng Visual Studio, Adobe Photoshop at Cubase para gumawa ng laro.\n_START_SECTION_\nGameplay\n_START_PARAGRAPH_\nSa mga larong danmaku, ang bullet power ng manlalaro ay nadadagdagan ng diretso tuwing ang manlalaro ay nangongolekta ng mga power-up na binibigay ng mga kalaban hanggang sa dumating ito sa maximum. Pwede ring mangolekta ng mga "point" na icon para makakuha ng mga buhay, ang numero na kailangang kunin ay nadagdagan ng mas marami habang tumataas ang iskor ng manlalaro. Pwede ring gamitan ng "focus", na kadalasan ay ang shift key para bumagal ang gamit ng player, at sa ibang laro para makita ang hitbox at (baliktad ito sa ibang karakter) i-fofocus ang atake ng gamit para maging mas malakas ito. Ang graze na wala sa Mountain of Faith at Story of Eastern Wonderland ang nagsasabi kung gaano karami ang mga bala na nakapasok sa sprite ng karakter pero naiwasan ng hitbox at nagbibigay ng mas maraming iskor sa player._NEWLINE_Ang player ay maraming gumamit ng bomba na "spell card". Bagamat may limitado lamang na ipon nito, sa paggamit ng isa ay hindi tatalab ang mga bala sa gamit at magkakaroon ng malakas na atake na tatanggalin ang lahat ng bala ng kalaban sa iskrin. Kada karakter ay may dalawang card na magkaiba ang pangalan at patern. Pwedeng gumamit ng spell card ang player pagkayari tamaan ng bala (kilala bilang deathbomb) para hindi mamatay. Ang pagitan ng oras kung saan pwedeng mag-deathbomb ay player ay karaniwang nasa 0.3 segundo lamang. Ang mga boss ay may spell card rin, pero ang ibig sabihin ng salita para sa mga boss ay ang mahabang patern ng galawan at mga bala na tatagal hanggang mamatay ang boss o maubusan ng oras._NEWLINE_Kada isang laro mula sa pangunahing serye ng Perfect Cherry Blossom hanggang sa Ten Desires ay may mga karagdagang pagbabago na makakaapekto sa gameplay tulad ng pag-iskor o pagkuha ng mga buhay o bombs. Halimbawa, ang Perfect Cherry Blossom ay may "cherry points" na ginagamit sa pag-iskor, pero maari ring makabigay ng panandaliang harang sa bala (supernatural border). Ang Imperishable Night ay may mga "time points" na kailangan para makausad sa susunod na mga lebel at para malaman ng laro kung makikita ng player ang final spell ng boss sa normal o higher na difficulty. Sa Mountain of Faith ay may "faith" points, na dadagdagan ang iskor ng player na nakukuha sa pangongolekta ng mga point item at mga bonus sa pag-clear sa mga spell card ng hindi namamatay o hindi gumagamit ng spell card/bomba._NEWLINE_Kada laro ay may apat na difficulty level - Easy, Normal, Hard at Lunatic - na mas mahirap ang susunod sa bago nito. Alinmang difficulty ang piliin, mayroong anim na stage sa isang laro kung saan ang isa ay mas mahirap sa nakaraan nito. Ang mga larong bukod lang rito ay ang Story of Eastern Wonderland, at Embodiment of Scarlet Devil sa difficulty na easy, kung saan mayroon lamang itong limang lebel._NEWLINE_Bukod pa sa apat na difficulty ay mayroon ding extra stage na isang mahaba at mahirap na lebel kung saan ang mga player ay kailangang lampasan ang mga pinagsamang mga kalaban at isang mahabang boss fight (na may sampung spell card). Para makarating sa extra stage, kailangang matapos muna ang laro sa normal difficulty o mas mahirap pa na di gumagamit ng mga continue. Ang mga laro lamang na pwede marating ang Extra Stage gamit ang Easy Difficulty ay ang Story of Eastern Wonderland, Mystic Square, Perfect Cherry Blossom, Imperishable Night, Fairy Wars, Double Dealing Character, at ang Legacy of Lunatic Kingdom. Sa difficulty, masasabing ang Extra Stage ay katumbas ng Normal Difficulty o mas mahirap pa. Sa Perfect Cherry Blossom ay mayroon ding Phantasm Extra Stage kung saan ang mga kalaban na mahirap na nga sa Extra Stage ay mas pinahirap pa. Bagamat ang Phantasm Stage ay para lamang sa mga magagaling na player, ang difficulty nito ay katumbas sa kalagitnaan ng Hard at Lunatic. Ang Phantasm Stage ay maa-unlock lamang kapag tinapos ang Extra Stage at pag naka-capture ng 60 na spell card gamit ang anumang karakter o spell card type.\n_START_SECTION_\nBalangkas\n_START_PARAGRAPH_\nAng istorya ng Touhou Project ay naka-sentro sa mga kakaibang penomenon na nagyayari sa mundo ng Gensokyo (\xe5\xb9\xbb\xe6\x83\xb3\xe9\x83\xb7 Gens\xc5\x8dky\xc5\x8d, literally Fantasy Village or Fantasy Land) na idinisenyo ni ZUN na may barangay ng tao na napaliligiran ng libib na kabundukan sa Japan. Orihinal itong itinawag na "a remote separated land of a human village in an eastern country." Bago magyari ang istorya ng Touhou Project ay may mga nakatirang nilalang na youkai at mga tao sa lugar na ito. Pagkayari may mawala na mga tao sa Gensokyo ay natakot nang puntahan ng mga tao ang lugar na ito bagamat may mga tumirang iba dito upang magpuksa ng mga youkai. Nang lumaon ang oras ay nagkaroon din ng hiwalay na kabihasnan ang mga tao at dumami at nag-aalala ang mga youkai kung papaano mapanatili ang balanse sa gitna ng tao at youkai. Kaya, limangdaang taon bago ang pangyayari ng Embodiment of Scarlet Devil, ang youkai na Yukari Yakumo ay gumawa ng hangganan ng pangitain at materyal na sinang-ayunan ng youkai at naprotektahan ang balanse. Ito ang tinawag na "Y\xc5\x8dkai Expansion Project" at ginawang isang mundong hiwalay ang Gensokyo na tumatawag sa mga humihinang youkai ng panlabas na mundo. Ang mga bagay na nawala na sa panlabas na mundo, tulad ng mga namatay na hayop, mga bagay na hindi ginagamit, at arkitektura ay naging marami sa Gensokyo. Dahil ang Gensokyo ay isang lupain sa Hapon na nababalot ng harang, modernong Hapon ang nasa labas ng harang na ito._NEWLINE_Dahil sa harang ay hindi na mapapasok ang Gensokyo mula sa panlabas na mundo, at ang mga Gensokyo ay hindi na makakalis. Hindi mapapatunayan ang Gensokyo mula sa panlabas na mundo, at hindi rin makikita ang panlabas na mundo mula sa Gensokyo. Dahil rito, ang liblib na mga tao sa Gensokyo ay nakagawa ng sarili nilang sibilisasiyon na iba sa panlabas na mundo. Kahit man nahahati ng harang ay kadikit parin nito ang mundo sa labas, at hindi isang alternatibong dimensiyon. Walang mga dagat sa Gensokyo, dahil ito ay napapaligiran ng lupa at mga bundok. Sa Gensokyo ay kaunti lamang ang mga tao at maraming uri ng youkai. Ang mga ibang uri ay mga mahikera, mga hayop, mga nagbabagong-anyo, mga bampira, borei, tengu, sirena, kappa at youkai. Meron ding mga grupo na pwede maging youkai tulad ng mga diwata (fairy), kaluluwa at espiritu, yurei, onryo, mga poltergeist o multong nanggagalaw ng bagay, mga hermitanyo, oni at mga diyos at diyosa._NEWLINE_Sa kasalukuyang Gensokyo, na ipinapakita sa lahat ng laro sa Touhou simula ng EoSD, ay iba sa panlabas na mundo kung saan ang mga penomenon na hindi sinusuportahan ng sayantipikong ebidensya ay hindi pinaniniwalaan dahil sa mga pagbabago sa lipunang dala ng Pagpapanumbalik ng Meiji, ang mahika at ang ispiritwal ang namamayani. Ang pasukan lamang sa Gensokyo papunta sa panlabas na mundo ay ang Hakurei Shrine sa dulo ng Gensokyo. Ang mga batas ng baraha ng mahika (spell card rules) ay ginawa rin para mapanatili ang relasyon sa gitna ng youkai at tao na kailangan para mapanatili ang pag-iral ng buhay sa Gensokyo. Ang "Malaking Harang ng Hakurei/Great Hakurei Barrier" na pinapanatili ng Miko ng Hakurei ay ginawa maraming dekada na bago ang mga pangyayari ng EoSD, na sinabing isang "harang ng common sense" at isang malakas ng harang ng tamang pag-iisip na hindi mapapasukan ng mga youkai. Ang mga youkai ay noong una ay di sang-ayon sa paggawa nito, ngunit kalaunan ay naintindihan nila ang kahalagahan nito._NEWLINE_Sa Gensokyo, ay may mga nagyayaring mga pangyayaring tinatawag na mga "insidente" paminsan-minsan. Ang isang insidente ay isang pangyayari na nakaka-apekto sa buong Gensokyo at ang sanhi nito ay di natitinag sa panahong ito\'y kasalukuyang nagyayari. Ang Touhou Project ay kadalasang naka-focus sa mga insidente sa mga kwento nito, ngunit may mga laro tulad ng Mountain of Faith na tungkol sa mga pangyayaring hindi insidente._NEWLINE_Kadalasan ang mga insidente ay dahil sa isang magulong kagustuhan ng youkai o naisipan lang, at kadalasan ay si Reimu Hakurei ang mag-iimbestiga nito upang mahanap at mahuli ang pasimuno. Kadalasan ang paring babae ng pananampalatayang Shinto sa dambana, ang shrine maiden ng dambanang Hakurei ang nag-reresolba ng mga insidente pero may mga kase sa sina Marisa Kirisame o ang mga iba tulad nina Sanae Kochiya o Sakuya Izayoi ang nag-reresolba sa mga insidente. Kapag may malalang insidente ang nagyari, ang mga kaluluwa at ang mga diwata (fairy) ay naaapektuhan din ng sitwasiyon ng insidente at ang pasimuno ay nakararanas ng dagdag sa kapangyarihan sa panahon ng insidente, kaya may mga kaso kung saan natatalo si Reimu ng isang fairy lamang (hindi ito si Cirno). Nasabi rin na minsan ay pumupunta rin ang mga tao mula sa Barangay ng Tao o Human Village para imbestigahan ang mga insidente.\n_START_SECTION_\nMga Tauhan\n_START_PARAGRAPH_\nMaraming mga karakter sa Touhou Project. Sa mga 27 na laro, panitikan at mga music CD na nagawa, halos 180+ ang mga karakter sa kasalukuyan. Sina Reimu Hakurei at Marisa Kirisame ang itinuturing na mga bida o protagonist ng buong serye, dahil sila ang palaging nalalaro sa mga laro, si Reimu Hakurei na playable character mula Highly Responsive to Prayers, at si Marisa Kirisame mula Story of Eastern Wonderland sa mga laro sa PC-98. Ang mga ibang tauhan naman ay mga katuwang na tauhan (supporting character), mga boss o mga ekstra. Samantala, sa mga pagbabagong nagawa ni ZUN ay hindi na nakita muli ang mga iba pang karakter, tulad ng karamihan ng mga karakter mula PC-98 (Si Alice Margatroid ay ang halimbawa ng nakita muli), at mga karakter na gagamitin sana pero di nagamit tulad ni Rin Satsuki._NEWLINE_Ang disenyo ng mga karakter sa Touhou Project ay karaniwang bish\xc5\x8djo o loli. Halos lahat ng karakter na ipinangalan at mga pangunahin ay mga babae, kakaunti lang ang mga lalaking malaki ang papel tulad nina Rinnosuke Morichika at Unzan. Karamihan ng mga karakter ay nakatira sa Gensokyo, na pinamumugaran ng mga youkai at tao, sina Maribel Hearn, Renko Usami at Sumireko Usami lamang ang mga karakter na malinaw na sinasabing galing sa panlabas na mundo. _NEWLINE_Ang pinakamadalas na papel na ginagampanan ng isang karakter ay ang pagiging boss, at mayroon silang mga titulo at theme song na kasama, halimbawa ay ang U.N Owen Was Her ni Flandre Scarlet. Ang mga midboss, samantala ay kadalasang walang sariling theme. Bagamat mayroon paring mga midboss na sumikat kahit hindi malinaw na binigyan ng istorya o ibang pagkakataon, pangalan tulad nina Daiyousei, Koakuma at Momiji Inubashiri. _NEWLINE_Mayroon ding mga sariling abilidad ang mga karakter, at halos lahat ng mga karakter na canon mula Windows ay may halos isang abilidad na matatawag na "kayang ~ (~~\xe7\xa8\x8b\xe5\xba\xa6\xe3\x81\xae\xe8\x83\xbd\xe5\x8a\x9b)", na nagpapakita ng kanilang kalakasan, kapangyarihan at kapabilidad._NEWLINE_Ang pangunahing tauhan ng karamihan ng mga laro ay ang dalawang Reimu Hakurei at Marisa Kirisame ngunit may mga laro na hindi sila ang bida: Si Aya Shameimaru ang tengung journalist ang bida ng Shoot the Bullet at Double Spoiler, at pwede ring gamitin si Hatate Himekaidou sa Double Spoiler, si Cirno ang bida sa Fairy Wars, si Seija Kijin ang bida sa Impossible Spell Card, at si Sumireko Usami ang bida sa Violet Spoiler.\n_START_SECTION_\nMga Artbook\n_START_PARAGRAPH_\nBohemian Archive in Japanese Red (\xe6\x9d\xb1\xe6\x96\xb9\xe6\x96\x87\xe8\x8a\xb1\xe5\xb8\x96 T\xc5\x8dh\xc5\x8d Bunkach\xc5\x8d, lit. "Oriental Album of Words and Flowers") - Ito ang opisyal na fanbook ng Touhou. Kasama rito ay mga artikulong pang-dyaryong isinulat ni Aya Shameimaru, panayam kay ZUN at mga d\xc5\x8djinshi. May CD sa likod, mga bagong music track ni ZUN, demo ng Phantasmagoria of Flower View, at wallpaper. _NEWLINE_Seasonal Dream Vision (\xe6\x9d\xb1\xe6\x96\xb9\xe7\xb4\xab\xe9\xa6\x99\xe8\x8a\xb1 T\xc5\x8dh\xc5\x8d Shik\xc5\x8dbana, lit. "Eastern Purple Scented Flowers") - Koleksiyon ng doujinshing nailathala ng Comic Toranoana. Kasama rin ay mga maiikling kwento at mga CD ni ZUN._NEWLINE_Perfect Memento in Strict Sense (\xe6\x9d\xb1\xe6\x96\xb9\xe6\xb1\x82\xe8\x81\x9e\xe5\x8f\xb2\xe7\xb4\x80 T\xc5\x8dh\xc5\x8d Gumonshiki, lit. "Desired Oral Histories of the East") - Gabay sa mga iba\'t ibang uri ng Youkai ng Gensokyo. Nailabas sa Disyembre 2006 at nailathala ng Ichijinsha. Kasaysayan at talaarawan na isinulat ni Hieda no Akyuu sa 121st season._NEWLINE_Grimoire of Marisa (\xe3\x82\xb0\xe3\x83\xaa\xe3\x83\xa2\xe3\x83\xaf\xe3\x83\xbc\xe3\x83\xab \xe3\x82\xaa\xe3\x83\x96 \xe3\x83\x9e\xe3\x83\xaa\xe3\x82\xb5 Gurimowaru obu Marisa) - Libro na kuwaderno ni Marisa Kirisame na nakasulat ang mga magagandang spell card na kanyang nasaksihan. Sinulat ni ZUN at ginuhitan ni Takeshi Moriki at ni Genji Asai. Nailathala noong Hulyo 2009._NEWLINE_Symposium of Post-mysticism (\xe6\x9d\xb1\xe6\x96\xb9\xe6\xb1\x82\xe8\x81\x9e\xe5\x8f\xa3\xe6\x8e\x88 T\xc5\x8dh\xc5\x8d Gumon Kuju, lit "Desired Oral Teachings of the East") - Sinulat ni ZUN at ginuhitan nina Masakichi, Tokiame, Azuma Aya, Masatoki Asakura and Kitsune at nailabas noong Abril 27, 2012. May impormasyon tungol sa lahat ng karakter mula Mountain of Faith hanggang Ten Desires, at may kasamang mga artikulo mula sa mga dyaryong Bunbunmaru Newspaper at Kakashi Spirit News na nagpapaliwanag sa mundo ng Gensokyo._NEWLINE_Alternative Facts in Eastern Utopia (\xe6\x9d\xb1\xe6\x96\xb9\xe6\x96\x87\xe6\x9e\x9c\xe7\x9c\x9f\xe5\xa0\xb1 T\xc5\x8dh\xc5\x8d Bunka Shinh\xc5\x8d) - Opisyal na libro na nailathala noong Marso 30, 2017. Isang tabloid magasin na gawa ng tengung Aya Shameimaru pero kanyang itinigil at hindi na niya nagawa. May mga artikulo, panayam at komersiyal na katulad ng Bohemian Archive in Japanese Red pero mas magulo at makalat.\n_START_SECTION_\nMagasin\n_START_PARAGRAPH_\nTouhou \xc2\xa0~ Strange Creators of Outer World (\xe6\x9d\xb1\xe6\x96\xb9\xe5\xa4\x96\xe4\xbe\x86\xe9\x9f\x8b\xe7\xb7\xa8 Strange Creators of Outer World) - Ang kauna-unahang opisyal na Touhou magasin na nailathala noong Septembre 30, 2015 at kasalukuyang inilalabas. Inilathala ng Dengeki Moeoh sa ilalim ng Kadokawa, isinulat ni ZUN at ginuhitan nina Masakichi at Genji Asai.\n_START_SECTION_\nPiksyon\n_START_PARAGRAPH_\nTouhou ~ Curiosities of Lotus Asia (\xe6\x9d\xb1\xe6\x96\xb9\xe9\xa6\x99\xe9\x9c\x96\xe5\xa0\x82\xe3\x80\x80\xef\xbd\x9e Curiosities of Lotus Asia) - Serye ng mga kwento na kasama sa canon na nailabas mula 2004 hanggang 2007 at nagpatuloy noong 2015. Isinulat sa pananaw ng lalaking Rinnosuke Morichika na nagmamay-ari ng tindahang Kourindou, isinulat ni ZUN at ginuhitan ni Genji Asai.\n_START_SECTION_\nTugtog sa mga Laro\n_START_PARAGRAPH_\nNaging sikat at popular ang ilan sa mga tugtog o soundtrack na ginamit sa mga laro ng Touhou ni ZUN. Ayon sa 2018 Touhou Project Popularity Vote ay nangunguna sa popularidad ang mga tugtog mula Embodiment of Scarlet Devil tulad ng Septette of the Dead Princess, U.N Owen Was Her at Pure Furies ~ Whereabouts of the Heart, Hartmann\'s Youkai Girl at Bloom Nobly, Ink-Black Cherry Blossom ~ Border of Life.\n_START_SECTION_\nFan Anime\n_START_PARAGRAPH_\nBagamat wala pang opisyal na anime na nagagawa para sa Touhou Project ay marami nang magagandang fan anime ang magawa._NEWLINE_Fantasy Kaleidoscope ~The Memories of Phantasm~ (\xe5\xb9\xbb\xe6\x83\xb3\xe4\xb8\x87\xe8\x8f\xaf\xe9\x8f\xa1\xef\xbd\x9eThe Memories of Phantasm\xef\xbd\x9e Gensou Mangekyou ~The Memories of Phantasm~) - ay isang fan anime na ginawa ng grupong Manpuku Jinja na may labindalawang episodyo sa kasalukuyan. Ang unang episodyo ~The Spring Snow Incident~ ay linabas noong Agosto 12, 2011 sa Comiket 80 at ang pinakabagong labas ay ang Episode 12 na nailabas ngayong Enero 2019. Nagamit ang kantang \xe8\x89\xb2\xe3\x81\xaf\xe5\x8c\x82\xe3\x81\xb8\xe3\x81\xa9 \xe6\x95\xa3\xe3\x82\x8a\xe3\x81\xac\xe3\x82\x8b\xe3\x82\x92 // Iro wa Nioedo, Chirinuru wo, remix ng Gensokyo the Gods Loved ng MoF Stage 3 para sa opening na ginawa ng doujin circle na Yuuhei Satelite at kinanta ni senya._NEWLINE_Musou Kakyou: A Summer Day\'s Dream (\xe5\xa4\xa2\xe6\x83\xb3\xe5\xa4\x8f\xe9\x83\xb7 A Summer Day\'s Dream, "Fantasy Summer Land") - fan anime na ginawa ng MAIKAZE. May tatlong episodyo, ang una ay nailabas noong Comiket 75 noong Disyembre 29, 2008 at ang ikatlo ay nailabas noong Agosto 13, 2016. Nakilala ito sa pagkuha ng mga propesyonal na seiyuu._NEWLINE_Anime Tenchou x Touhou Project (\xe3\x82\xa2\xe3\x83\x8b\xe3\x83\xa1\xe5\xba\x97\xe9\x95\xb7x\xe6\x9d\xb1\xe6\x96\xb9Project) - Collaboration ng Anime Tenchou at Touhou na naipakita sa 2010 Animate Ichioshi Bishojo Anime Matsuri._NEWLINE_The Sealed Esoteric History (\xe7\xa7\x98\xe5\xb0\x81\xe6\xb4\xbb\xe5\x8b\x95\xe8\xa8\x98\xe9\x8c\xb2 \xef\xbd\x9e Hifuu Katsudou Kiroku/Hifuu Club Activity Record) - Fan anime na may dalawang episodyo na gawa ng Kyoto Fantasy Troupe. Tungkol ito kina Maribel Hearn at Renko Usami, ang dalawang babae na mula Secret Sealing Club mula Kyoto, Japan na binoses nina Eri Kitamura at Kana Hanazawa. Ang unang episodyo ay nailabas noong Disyembre 29, 2015 at ang ikalawa ay noong Agosto 11, 2017. Ang doujin circle na Yonder Voice ang gumawa ng kantang pang-ending at pang-opening tulad ng \xe6\xb1\xba\xe5\x88\xa5\xe3\x81\xae\xe6\x97\x85 (Farewell Tour) at Hoshizora no Hanataba._NEWLINE_Touhou Hakureisou (\xe6\x9d\xb1\xe6\x96\xb9\xe5\x8d\x9a\xe9\x9c\x8a\xe8\x8d\x98) - Ginawa ni niikyouzou._NEWLINE_Meteors of Triple Dimension (\xe5\xb9\xbd\xe5\xb9\xbb\xe5\xa4\xa9\xe4\xbb\xaa\xe7\x9b\x98 ~ meteors of triple dimension) - Ginawa ng ForeverShrine\n_START_SECTION_\nComiket at Reitaisai, Mga Konbensiyon at Pagkikita\n_START_PARAGRAPH_\nAng Comiket ay isang dojinshi fair na nagaganap sa Japan na dinadaos dalawang beses kada taon. Isa itong popular na venue para magbenta ng mga doujin ng Touhou Project ngunit nauungusan na ng mga ibang franchise ang mga doujin circle sa Touhou Project dahil parati\'y ang Touhou ang nangunguna rito. Naging kontrobersyal sa mga fan ang pag-ungos ng Kantai Collection sa mga doujin circle ng Touhou Project, kung saan noong Comiket 92 ay naging mas mataas ang mga doujin circle ng Kancolle kaysa sa Touhou Project.\n_START_SECTION_\nReitaisai\n_START_PARAGRAPH_\nAng Annual Hakurei Shrine Grand Festival (\xe5\x8d\x9a\xe9\xba\x97\xe7\xa5\x9e\xe7\xa4\xbe\xe4\xbe\x8b\xe5\xa4\xa7\xe7\xa5\xad Hakurei Jinja Reitaisai) o Reitaisai ay isang taunang konbensiyon na ginaganap para lamang sa Touhou Project na dinadaos kada tagsibol sa Tokyo Big Sight mula 2008. Bagamat walang kinalaman ang Team Shanghai Alice sa nasabing konbensiyon ay si ZUN mismo ang nagbigay ng pangalang "Reitaisai". Ang Reitaisai ang pinakamalaking konbensiyon na puro Touhou lamang sa Japan. Una itong nagsimula noong taong 2004 bilang isang paraan para sa Team Shanghai Alice na maipamahagi ang demo version ng mga susunod na laro sa mga fan bago ilabas ang mga ito sa Internet, nagkaroon ng 114 na doujin circle sa 2004 Reitaisai. _NEWLINE_Idinadaos kada taon tuwing Abril o Mayo, ang konbensiyon ay naganap sa Ota, Tokyo noong 2004, sa Naka-ku, Yokohama noong 2005, sa Sunshine City, Tokyo noong 2006 at 2007 at sa Tokyo Big Sight simula 2008. Noong 2010 ay nagkaroon ng Reitaisai SP, adisyonal na Reitaisai na gaganapin kada taglagas dahil nagiging mas sikat ito pero kinansela ang Reitaisai SP noong 2011. Kinansela ang 2011 Reitaisai dahil sa lindol at tsunami noong 2011, at ang paglabas ng Ten Desires ay sabay ring naantala. Na-reschedule ito noong Mayo 8, 2011 ng may 4,940 na mga doujin circle. Mayroon ding naganap na Reitaisai sa Taiwan. Ang susunod na Reitaisai, Reitaisai 16 ay gaganapin sa Mayo 5, 2019.\n_START_SECTION_\nMga Meme sa Internet at Fandom\n_START_PARAGRAPH_\nDahil sa malaking fandom ng Touhou Project ay naging popular ang maraming meme na may kinalaman dito. Naging uso ang kantang Bad Apple!! na ang theme song sa Stage 3 ng Lotus Land Story. Sumikat din ang kantang U.N Owen Was Her ng may nag-upload noong Disyembre 6, 2007 ng mash-up ng U.N Owen Was Her na theme song ni Flandre Scarlet sa Extra Stage ng Embodiment of Scarlet Devil sa NND mash up Ran Ran Ru. Napaglito rin ng maraming fan ang kantang U.N Owen Was Her sa Death Waltzngunit ang sinasabing Death Waltz ay remix ng U.N Owen Was Her na nagngangalang Last Brutal Sister Flandre S na ginawa ng doujin circle COOL&CREATE sa Comiket Dec 2004. Ang Death Waltz ay iba pang reference sa ibang kanta._NEWLINE_Naging sikat rin ang Cirno\'s Perfect Math Class na remix ng COOL&CREATE vs IOSYS ng Beloved Tomboyish Girl na stage theme ni Cirno sa Stage 2 ng Embodiment of Scarlet Devil, at ang Marisa Stole the Precious Thing na nagpapahiwatig ng lesbiyanang romantikong interes ni Alice Margatroid kay Marisa Kirisame, na remix ng IOSYS ng "Doll Judgement \xe2\x80\x93 The Girl Who Played with People\'s Shapes", stage theme ni Alice Margatroid mula Perfect Cherry Blossom._NEWLINE_Kakaiba rin ang interpretasiyon ng fanon sa mga ugali ng mga karakter, at minsan ay nakatutuwa ito at iba sa canon. Si Flandre Scarlet ay nagiging parang baliw na psychopath na ipinahihiwatig sa mga popular na remix ng Death Waltz at U.N Owen Was Her, si Cirno ay masyadong bobo na tinatawag na 9 o Baka at ipinagdidiwang ang kanyang araw tuwing Septyembre 9, si Sakuya ay nagsusuot ng pampalaki ng suso, si Reimu ay nagiging mahirap na pulubi o pinapakita ang kanyang mga kilikili at iba pa at ito ay nagiging popular na mga meme sa mga fan. Ang Yuri o lesbianism/lesbian porn ay sikat ding tema sa fandom ng Touhou dahil babae ang lahat ng karakter bukod sa kakapiranggot na lalaki, at maraming mga doujing ecchi o hentai ang nakabase rito. Sikat ang mga katagang "Everyone in Gensokyo is gay", at ang pagbibiro tungkol sa pagsusuot ng mga sumbrero ng mga karakter sa mga fan._NEWLINE_Ang yukkuri ay mga piksiyonal na nilalang na gawa ng Touhou fanbase, na mga pinugutan na ulo ng mga karakter pero kayang gumalaw, magsalita at kumain. Ang salitang "yukkuri" ay nanggaling sa Hapones na parilalang "Yukkuri shiteitte ne!" na ibig sabihin ay "Take it easy!".'